Бегалиева А.К.

Әл-Фараби атындағы Қазақ ұлттық университеті

Жоғарғы оқу орнына дейінгі білім беру факультеті

ЖОО-ға дейінгі дайындық кафедрасының аға оқытушысы

Амирханов М.Б.

Әл-Фараби атындағы Қазақ ұлттық университеті

Жоғарғы оқу орнына дейінгі білім беру факультеті

ЖОО-ға дейінгі дайындық кафедрасының аға оқытушысы

Ахметжанов Д.Ғ.

Жоғарғы оқу орнына дейінгі білшім беру факультеті

Әл-Фараби атындағы коллеждің оқытушысы

**Халықаралық көрмелер тарихы және ЭКСПО-2017**

ЭКСПО-ның негізін қалап, ғылымға қызығушылық танытқан Ұлыбританияның  ханзадасы  Альберт болып саналады. Алғашқы Бүкіләлемдік көрме 163 жыл бұрын Лондонда, 1851 жылдың 1 мамырында ашылған және Гайд-саябағында орналасқан. 20 аптаның ішінде оған 6 млн. жуық адам келген (сол кезде Лондонда 3 млн. адам тұрған болатын). Көрме ғимаратынаның ең үздік сәулет өнері жобасы байқауында әйнектен жасалатын ғимарат — Хрустальді сарай салуды ұсынған Джозеф Пакстон жеңіске жеткен. Викториандық дәуірді дүр сілкіндірген сарай қазіргі күнге дейін сақталмаған. 1936 ол өртеніп кеткен. Алғашқы көрмеде сол кезде әлемде өндірілген заттардың барлығын көруге болатын. Бірақ құрал-жабдықтар бөлімі ең үлкен әсер қалдырған: бу қозғалтқыштары, стерео-фотосуреттер, американдық Чарльз Гудиер ойлап тапқан ысытылған резеңке, қойылтылған сүт, консервіленген азық-түлік, мүгедектерге арналған протездер, шыны көздер, стоматологиялық креслолар, «веналық» деп аталатын орындықтар және басқа да заттар. Көрмеден түскен пайда қомақты болған, шамамен 186 000 фунт стерлинг. Осы ақша бірнеше мұражайларының құрылысына, солардың ішінде, әйгілі Виктория мен Альберттің мұражайының бой көтеруіне жұмсалған. Ұлыбританияның екінші көрмесі 1867 жылы,ал үшінші көрмесі 1924 ж. өткен.

Наполеон да ЭКСПО-ны қалаған.Көрменің әлемді дүр сілкіндіргендігі соншалық, Францияның императоры III Наполеон өз үйінде осыған ұқсас бірдеңе ұйымдастыруды ұйғарыпты. Ол өзінің шарасын былай атаған екен:Ауыл шаруашылық, өнеркәсіп және өнер көрмесі. Ол 1855 жылы Париж қаласында, 15 мамыр мен 15 қараша аралығында өтіп, оған 5 млн аса адам келген. Көптеген лауазымы жоғары адамдардың қатарында Англияның ханымы Виктория да болған. Дәл сол Парижде адамдар алғашқы рет көгалшапқыш, кір жуатын машинасы, сөйлейтін қуыршақ, алты атқыш (револьвер) және мұнаймен қозғалатын алғашқы көлік құралдарының бірі – автокөлік сияқты «инновациялық» өнертабыстарды тамашалаған.

1867 жылы  француздар тағы да көрме өткізуді шешкен және оны Екінші әмбебап деп атаған.Басты идеясы ғылыми-техникалық революцияның дамуын көрсету емес, елдер арасындағы ынтымақтастықты ретке келтіру еді.Алайда бұл көрмеде өнертапқыштардың туындылары көрсетілген жоқ деген сөз емес. Мәселен, 1857 жылы жұртшылыққа алғашқы рет сүңгу және өртке қарсы костюмдер, гидравликалық жеделсаты,сусындарды бөліп құюға арналған құрал-жабдықтар және басқа заттар ұсынылды. Дәл осы көрме көптеген монархтардың назарын аудартты. Парижге түрік сұлтанының келуі де елдер арасындағы қарым-қатынастың дамуындағы үлкен ілгерілеу болды. Францияның астанасында автриялық император I Франц Иосиф, өзінің канцлері Бисмаркпен бірге келген пруссиялық король I Вильгельм және ресейлік патша II Александр кездескен. ЭСКПО-ға барлығы 15 миллион адам келген[1, c.90].

Бастилияны алудың жүз жылдығына арналып өткізілген ЭКСПО кезінде Франция әйгілі Эйфель мұнарасын жұрт назарына ұсынған. Ол мұнараны француздар әуелде бүкіләлемдік көрме павильондарына жол ашатын арка  ретінде тұрғызған. «Темір ханым» деп атап кеткен мұнараға көрме күндерінің өзінде 2 миллион адам көтеріліпті. Бүгінде бұл мұнара Париждің символы. **1900 жылы** Парижде өткен Бүкіләлемдік жетістіктер көрмесінде ІV Халықаралық электротехникалық конгресі өтіп, онда Ресей зерттеушісі К.Персидский алғаш рет өзінің баяндамасында  ***«телевидение»*** терминін енгізді (2).

**1876 жылы**  ЭКСПО көрмелеріне ақыры Америка қосылды. (Филадельфия қаласы). Көрме ішінде темір жол көлігін қолдану нағыз ноу-хау болды. Дәл сол Филадельфияда алғашқы рет Александр Грэм Беллдің телефоны, Томас Альва Эдисонның телеграфы, Ремингтонның жазу машинасы және «Хайнц» қызынақ кетчупы көрермендер назарына ұсынылған болатын.

**1893 жылы** Чикаго қаласында, Америка құрлығында екінші рет Бүкіләлемдік әмбебап көрме ашылды.Ал 1893 жылғы Чикаго көрмесі Христофор Колумбтың Американы ашқанына 400 жыл толу құрметіне арналды. Христофор Колумбтың құрметіне бұл әлемдік көрме «Колумбтық» деп аталды. 1893 жылғы Бүкіләлемдік жетістіктер көрмесінің жалауы Чикаго қаласында жарты жыл бойы – 1 мамырдан 30 қазанға дейін желбіреді. Осы уақыт аралығында бұл көрмені дүние жүзінің түкпір-түкпірінен келген 21 миллионнан астам адам тамашалады.

**1904 жылғы** Сент-Луис көрмесінің атағын шығарған вафель стаканшаларға салынған балмұздақтар болыпты. Бір ғасырдан бұрынғы сол жаңалық әлі күнге ескірмей келе жатыр.

**Парижде 1925 жылы** Дүниежүзілік көрмеде қазақтың дарынды әншісі  **Ә.Қашаубаев** қатысқан. Ол этнографиялық концертке қатысып, байқаудан екінші орынды иеленіп, күміс медаль алған еді. **Әміре** аты әлемге танылған әйгілі Энрико Карузо және Марио Ланца сынды әншілерді басып озды деуге болады. **Қазақ әншісінің** ән орындауының арқасында бүкіл әлем біздің елді, қазақ музыка өнері туралы, қазақ елінің ұлттық киімі жайлы білді.

Чикаго қаласы ЭКСПО-ны **1933-1934** жж. қабылдады.Көрме сондай сәтті өтті – оған 39 миллион адам келді – бұл шығындалған қаражатты қайтарып қоймай, сонымен бірге табыс табуға да мүмкіндік туғызды.Чикагода көптеген жаңалықтар болды, бірақ ең маңызды жетістіктер авиациямен байланысты болды. Бельгия әлемдегі ең алғашқы луна-саябақты ұсынды. 1962  жылғы Сиэтлдегі Бүкіләлемдік көрменің тақырыбы- «Ғарыш дәуіріндегі адам». IBM компаниясы өзінің алғашқы компьютерлерін көрсетті.

1967 және 1986 жылдардағы Канададағы халықаралық көрмелер. Франция Жак-Ив Кусто экспедицияларының олжаларын қалың жұртшылыққа көрсетсе, Кеңес Одағы Юрий Гагариннің Жерді айналып шыққан ғарыш капсуласын әкелді. **1967 жылғы**  АҚШ   Монреаль қаласындағы павильонда көрермендерге ғарыш кемелері ұсынылды. «Адамдар планетасы» тақырыбындағы көрмеге 50 миллионнан астам адам келген. Салыстырып көрейік: сол жылдары Канаданың халқы небәрі 20 млн. болатын.

ЭКСПО-1986  Ванкувер қаласының жүз жылдығына орай 1986 жылғы 2 мамыр мен 13 қазан аралығында өткізілген II санатты дүниежүзілік көрме. Көрменің тақырыбы: «Көлік және байланыс: қозғалыстағы және байланыстағы әлем». Қатысаушы елдер саны жүзе жуық, ал келушілер қатары 6,5 млн адамды құрады.

Австралия, 1988 жыл. Жасыл құрлықта өткен бүкіләлемдік алғашқы көрме Австралиядағы Брисбен қаласында 1985 жылғы 30 сәуір-30 қазан аралығында ұйымдастырылды. Көрме тақырыбы — «Техника ғасырындағы бос уақыт». Жәрмеңке 18 млн астам келушіні тартты. ЭКСПО-1988 көрмесі Квинсленд қаласын Австралияның дамыған қаласына айналдырды.

**1970 жылғы** Осакадағы ЭКСПО -да көрме символы – Күн мұнарасы орнатылған Фестивальдер алаңы.АҚШ павильонында көрермен назарына «Аполлон-12» ғарыш кемесінің астронавтары әкелген ай тасы ұсынылды.Сол жерде ғалымдар 500 000 есе күшейтілетін электрондық микроскобын және 500 км/сағ. дейінгі жылдамдықпен жүре алатын электромагниттік таянышы бар пойыздардың үлгілерін, толық масштабы ядролық реакторлық макетін, АҚШ пен КСРО-ның сансыз ғарыш кемелері мен алып роботтардың макеттерін ұсынды.

ЭКСПО -1985 Бүкіләлемдіккөрмесі 1985 жылғы 17 наурыздан 16 қыркүйекке дейін жапондық Цукуба қаласында өтті. Көрменің тақырыбы — «Адам тұрмысын жақсарту үшін ғылым мен технологияларды дамыту». Көрмеге жалпы 20 млн. адам келді және 111 мемлекет қатысты. Дүниежүзілік EXPO-2005 көрмесі Жапон қаласы Нагояда өтті.

ЭКСПО-1992 Испанияның Севильес қаласында 20 сәуірден 12 қазанға дейін өтті. Көрменің басты тақырыбы – «Жаңалықтар ғасыры».  ЭКСПО -1992 Христофор Колумбтың (1492-1992) Американы ашқандығына 500 жыл толуына орай ұйымдастырылды. 215га. аумақта 100-ден астам ел қатысты. Халықаралық көрме бюросыың мәліметтері бойынша, келушілердің саны 41 814 571 адамды құрады.

2008жылғы14-маусынан14-қыркүйекке дейін Испанияның маңызды қалаларының бірі Сарагоса «Су және тұрақтыдам» тақырыбындағы Бүкіл әлемдік көрмені қабылдады. Үш ай бойы барлық назар су тақырыбына аударылды. Сарагосадағы 2008 жылғы ЭКСПO-да, Қазақстан 104 қатысушы елдер арасында «С» санатындағы павильондар арасында павильон рәсімдеудің ішкі және сыртқы критерийлері бойынша қола марапатқа ие болды. Осы Бүкіл әлемдік көрмеге қатысқан Қазақстан Республикасының Президенті Нұрсұлтан Назарбаев осындай көрмені Астанада өткізудің мүмкіндіг ітуралы айтты. 2010 жылдың 1мамыры мен 31 қазаны аралығында Қытайдың Шанхай қаласында өткен дүниежүзілік көрме. 2010-жылғы көрме тақырыбы: «Жақсы қала — жақсы өмір». Көрменің жалпы ауданы — 5,28 шаршы шақырым. Көрмеге 190-нан астам ел және шамамен 73 млн. адам қатысты. Ұйымдастырушыларға шара 12 млрд. доллар пайда әкелді. Орта бизнес табысы, кемдегенде 20 пайызға артты. Қазақстан павильоны «Азия» аймағында Жапониия және  Оңтүстік Кореямен көршілес орналасқан. Шанхай ЭКСПО-2010-дағы Қазақстан павильонының басты мақсаты – Астананы халықаралық деңгейде әлемдегі ең жас және қарқынды дамып келе жатқан елдің астанасы ретінде таныстыру. Қазақстан ұлттық экспозициясының  тақырыбы «Астана – Еуразия жүрегі». Павильонға 1млн. жуық адам келді.

ЭКСПО-93 бүкіл әлемдік көрмесі Оңтүстік Кореяның Тэджон қаласында 1993 жылғы 7 тамыздан 7 қарашаға дейін жалғасты. Көрменің тақырыбы — дамудың жаңа жолын таңдау.Осы жылы өткен ЕХРО-ның басты символы — ғарыштан келген Кумдори сәбиі. Көрменің орталығы — биіктігі 93 метрлік Үлкен Жарық

2012 жылғы 12-мамырдан 12-тамызға дейінгі аралықта Оңтүстік Кореяның Ёсу қаласы «Жанды мұхит және жағалау » тақырыбындағы Халықаралық мамандандырылған көрмені қабылдады. Көрме аумағы Халюсидо Ұлттық Паркі мен және  Одонг аралымен шектесіп,  табиғи жағдайы EXPO тақырыбын жандандыра түсетін 317 шағын аралдармен қоршалған. Ёсу ЭКСПО-2012 халықаралық қауымдастықтың әлемдік мұхиттың және жағалаудың қызметі мен құндылықтары туралы танымын кеңейтіп, теңіз саласында қызметтесуді жолға қою қажеттігін көрсетті.

Еуропаның көрмелер бағытындағы және бір белсенді елі Бельгия болып табылады.1958 жылғы көрменің басты тақырыбы: «Прогресс пен адамзат». Брюссельде  адамдар алғаш рет жер серігі, атомдық электростанцияның үлгісін, жаңа қозғалтқыштар мен болашақ компьютерлердің ізашарларын көрді.Брюссельге 41 миллионнан аса адам келді.Қазақтың ұлы суретшісі Орал Таңсықбаевтың «Қарақұм ГЭС-нің таңы» картинасының 1958 жылғы Брюссель көрмесінде күміс медаль иеленуі оны әлемдік деңгейдегі пейзаж шебері ретінде даусыз мойындатқан болатын.

Халықаралық Көрме Бюросы 1928 жылы 22 қараша айында, Париж қаласында қол қойылған Халықаралық көрмелерге қатысты Конвенция өтінімдерін қамту және бақылау негізінде құрылды. Оның мүшесі болып мүше-мемлекеттердің Үкіметтері болып табылады. Халықаралық көрме штаб-пәтері Париж қаласында орналасқан.

Бұрын халықаралық көрме тектехнологиялық мәселелерге арналып келсе, соңғы онжылдықтарда экологиялық проблемаларға, адам мен табиғаттың қарым-қатынасына бағытталып  отыр.

2012 жылғы 26 қарашада Мемлекет басшысы «ЭКСПО-2017 Халықаралық мамандандырылған көрмесін дайындау мен оны өткізу жөніндегі мемлекеттік комиссия құру туралы» №436 Жарлыққа қол қойды. 2014 жылғы сәуірде Президенті Назарбаев Университетіне таяу орын тепкен ЕХРО-2017 көрме кешені құрылысын бастап берді. Біз Мемлекет басшысының екі бастамасына тоқталуымыз керек. Өткен жылдың аяғында өткен Нью-Йорктегі БҰҰ Бас ассамблеясында сөз сөйлеген Нұрсұлтан Әбішұлы Назарбаев «ЭКСПО-2017» көрмесінің инфрақұрылымы негізінде жасыл технологияны дамыту бойынша Халықаралық хаб ашуды ұсынды. Бұл орталық энергияны үнемдеу және жаңартылған энергия көздері сияқты басымдық берілетін бағыттардағы озық технологияларды дамыта алады қазіргі кездің өзінде шетелдік мамандар хаб құру бастамасына үлкен қызығушылық танытуда. Біздің еліміз үшін мұндай жоба АҚШ-тағы «кремний алқабымен» немесе Қытайдағы Бейжің технологиялық орталығымен парапар. Бұл инновациялық институттардың өз елдерінің экономикасына қандай ықпал жасағанын айтқаным артық болар. Екіншіден, «ЭКСПО-2017» инфрақұрылымдарының негізінде құрылатын, ағылшын преценденттік құқық негізінде қызмет ететін және міндетті түрде осы мәселені жасағанда Дубайдың тәжірибесін зерттеп, пайдаланылатын «Астана» қаржы орталығы құрылмақ. Британдық заңнамалар бүкіл әлемде үлкен сұранысқа ие және заңды жүргізу бүкіл әлемде сұранысқа ие, ағылшындық құқық негізінде заңды жүргізу бизнес-қоғамдағы  заманауи трендтерге сәйкес. Бұл өз кезегінде еліміздің экономикасына шетелдік инвестицияларды тартудың күшті факторы болатыны анық. ЭКСПО болашақта Қазақстанды ірі несиелер құюға болатын халықаралық ақпараттық- экономикалық алаң ретінде тануға мүмкіндік береді.

Астананың 20 жылдығы ЭКСПО-2017 көрмесімен тұспа-тұс келеді. Қазақстан Президенті еліміз осы жауапты миссияны атқарып шығатынына сенім білдірді. Көп жылғы тарихы бар «ЭКСПО» көрмесі техникалық және технологиялық жетістіктерді, сондай-ақ оған мүше елдердің тарихын, дәстүрі мен мәдениетін көрсету үшін өткізіледі.Бұл көрме бүкіл әлемдік қоғамдастықтың және оны тамашалаушы миллиондаған адамның назарын өзіне аударатын ірі оқиға болып саналады. Сонымен қатар, «ЭКСПО» көрмесі экономикалық, әлеуметтік, мәдени дамудың жаңа үрдістерін қалыптастыру алаңы қызметін атқарады[3].

Әдебиеттер:

1. Алексеева С. И. Выставочная деятельность Ремесленного училища цесаревича Николая // 140 лет Ремесленному училищу цесаревича Николая. Страницы истории, найденные в архивах / С. И. Алексеева, И. К. Ботт, О. В. Егоренкова и др. - СПб.: ООО «Аграф+», 2015. С. 93-113.

2. Орлов М. А. Всемирная Парижская выставка 1900 года в

иллюстрациях и описаниях. — СПб.: Типография брат. Пантелеевых, 1900.

3. Назарбаев Н.А. «ЭКСПО-2017» Қазақстанда өтеді.// www.akorda.kz